 REPUBLIKA HRVATSKA

OSJEČKO-BARANJSKA ŽUPANIJA

 OPĆINA ČEPIN

 OPĆINSKI NAČELNIK

KLASA: 132-01/17-01/1

URBROJ: 2158/05-17-1

Čepin, 26. rujna 2017.

Na temelju članka  93.  Zakona o službenicima i namještenicima u lokalnoj i područnoj (regionalnoj)  samoupravi („Narodne novine“, broj 86/08. i 61/11.), članka 6. stavka 1. Zakona o poticanju zapošljavanja („Narodne novine“, broj 57/12., 120/12. i 16/17.) i Plana prijma na stručno osposobljavanje bez zasnivanja radnog odnosa u općinu Čepin za 2017. godinu („Službeni glasnik Općine Čepin“, broj 17/16. i 3/17.), općinski načelnik Općine Čepin raspisuje

**JAVNI POZIV**

**za prijam polaznika na stručno osposobljavanje bez zasnivanja**

 **radnog odnosa u Općinu Čepin**

u trajanju od 12 mjeseci, s punim radnim vremenom, za slijedeća radna mjesta:

**1. Upravni odjel za upravno-pravne poslove, društvene djelatnosti i socijalnu skrb**

Referent za administrativne poslove – 1 izvršitelj/ica

**Uvjeti:**

- srednja stručna sprema upravnog, ekonomskog ili gimnazijskog usmjerenja

- poznavanje rada na računalu

**2. Upravni odjel za gospodarstvo i komunalno-stambenu djelatnost**

Viši stručni suradnik za komunalnu naknadu, doprinos i razvoj gospodarstva – 1 izvršitelj/ica

 **Uvjeti:**

- magistar struke ili stručni specijalist ekonomske, tehničke ili poljoprivredne struke

- poznavanje rada na računalu

**Osoba se može primiti na stručno osposobljavanje bez zasnivanja radnog odnosa ako:**

**- je nezaposlena osoba bez radnog iskustva u stečenoj kvalifikaciji na srednjoškolskoj razini i razini visokog obrazovanja,**

**- nema više od navršenih 30 godina života,**

**- se vodi u evidenciji nezaposlenih osoba Hrvatskog zavoda za zapošljavanje kao nezaposlena osoba najmanje 30 dana,**

**- bez obzira na razdoblje ukupno evidentiranog staža u mirovinskom osiguranju, nema više od 12 mjeseci staža u stečenoj kvalifikaciji, odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja.**

Na stručno osposobljavanje bez zasnivanja radnog odnosa ne može biti primljena osoba za koju postoje zapreke za prijam u službu utvrđene člancima 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08. i 61/11.).

Osobe koje imaju više od godinu dana staža na poslovima iste/srodne djelatnosti, ali iste razine obrazovanja, ne mogu se nakon programa dodatnog/dopunskog obrazovanja uključivati u stručno osposobljavanje za rad jer se smatra da su osposobljene za samostalan rad.

Iznimno, za osobe koje su prijavljene u evidenciji nezaposlenih osoba s akademskim ili stručnim nazivom, odnosno akademskim stupnjem stečenim prije stupanja na snagu Zakona o akademskim i stručnim nazivima i akademskom stupnju („Narodne novine“, broj 107/07.), stečeni akademski ili stručni naziv, odnosno akademski stupanj izjednačava se s odgovarajućim akademskim ili stručnim nazivom ili akademskim stupnjem u skladu s odredbom članka 14. tog Zakona.

Na javni poziv se mogu ravnopravno javiti osobe oba spola.

Osobe koje se prijavljuju na stručno osposobljavanje bez zasnivanja radnog odnosa dužne su dostaviti svoju prijavu Općini Čepin u roku od 8 dana od dana objave Javnog poziva sa svim traženim prilozima.

**Nepravodobne i nepotpune prijave neće biti razmatrane.**

Popis prijavljenih osoba Općina Čepin dostavlja Hrvatskom zavodu za zapošljavanje radi provjere podataka o statusu osobe i ispunjavanju propisanih uvjeta.

Nakon utvrđivanja koje osobe ispunjavaju formalne uvjete iz Javnog poziva, Povjerenstvo za provedbu postupka prijma osoba na stručno osposobljavanje bez zasnivanja radnog odnosa u Općinu Čepin provest će postupak selekcije kroz strukturirani intervju.

Lista kandidata/kandidatkinja koji ispunjavaju uvjete iz javnog poziva te mjesto i vrijeme intervjua  objaviti će se na  web stranici [www.cepin.hr](http://www.cepin.hr) i na oglasnoj ploči Općine Čepin najmanje 5 dana prije održavanja intervjua.

Općinski načelnik vodeći računa o interesima, profesionalnim ciljevima i motivaciji, trajanju nezaposlenosti te rezultatima selekcijskog postupka, donijet će odluku o izboru polaznika.

Obavijest o izboru i poziv na potpisivanje ugovora o stručnom osposobljavanju bez zasnivanja radnog odnosa bit će poslani samo izabranim kandidatima.

S kandidatima/kandidatkinjama izabranim na stručno osposobljavanje sklopit će se pisani ugovor u kojemu će biti utvrđeno radno mjesto za čije se poslove provodi stručno osposobljavanje, trajanje stručnog osposobljavanja te međusobna prava, obveze i odgovornosti ugovornih strana. Novčanu pomoć za vrijeme stručnog osposobljavanja za rad polazniku isplaćuje Hrvatski zavod za zapošljavanje.

Izabrani polaznik/polaznica ne zasnivaju radni odnos i ne primaju naknadu za rad, osim novčane pomoći koju osigurava Hrvatski zavod za zapošljavanje.

Troškove prijevoza za vrijeme stručnog osposobljavanja za rad bez zasnivanja radnog odnosa osigurava Općina Čepin sukladno zakonskim odredbama.

Nakon obavljenog stručnog osposobljavanja, osobe imaju pravo polaganja državnog stručnog ispita. Troškove polaganja državnog stručnog ispita snosit će Općina Čepin.

U prijavi na poziv osobe trebaju navesti osobne podatke (ime i prezime, datum i mjesto rođenja, adresa stanovanja, broj telefona), naziv radnog mjesta na koje se prijavljuju te popis svih traženih priloga.

**Uz prijavu kandidati i kandidatkinje dužni su priložiti:**

- životopis (vlastoručno potpisan),

- dokaz o hrvatskom državljanstvu (preslika važeće osobne iskaznice, vojne iskaznice ili putovnice, a ukoliko kandidat nema ni jednu od navedenih isprava, kao dokaz može priložiti presliku domovnice),

- dokaz o odgovarajućem stupnju obrazovanja (isključivo preslika svjedodžbe srednje škole za kandidate/kinje koji se prijavljuju na mjesto za koje je uvjet srednja stručna sprema, odnosno isključivo preslika diplome za kandidate/kinje koji se prijavljuju na mjesto za koje je uvjet završen odgovarajući sveučilišni ili stručni studij),

- dokaz o tome da nemaju radnog iskustva (kandidati/kandidatkinje moraju dostaviti elektronički zapis ili potvrdu Hrvatskog zavoda za mirovinsko osiguranje – u izvorniku),

- uvjerenje nadležnog suda da se protiv kandidata/kandidatkinje ne vodi kazneni postupak (ne starije od 6 mjeseci – u izvorniku),

- uvjerenje o nezaposlenosti Hrvatskog zavoda za zapošljavanje – u izvorniku.

Preslike traženih priloga ne moraju biti ovjerene, a osobe su prije sklapanja pisanog ugovora dužne dostaviti na uvid originalne dokumente.

**Prijave s dokazima o ispunjenim uvjetima podnose se u roku od 8 dana od dana objave Javnog poziva na adresu:**

**OPĆINA ČEPIN**

**Kralja Zvonimira 105**

**31431 Čepin**

**s naznakom „Javni poziv za prijam polaznika na stručno osposobljavanje“.**

Eventualne potrebne dodatne obavijesti vezane uz ovaj poziv mogu se dobiti elektroničkom poštom, na adresi: opcina@cepin.hr i na telefonski broj 031 381 166.

Javni poziv objaviti će se na web stranici Općine Čepin i Hrvatskog zavoda za zapošljavanje.

OPĆINSKI NAČELNIK

 Dražen Tonkovac